
                                                RAPORT DE SPECIALITATE


privind închirierea spațiilor (amplasamente) disponibile în incinta clădirii Primăriei Municipiului Timișoara in vederea amplasarii unor aparate de cafea, automate de tip snacky (sucuri/ produse proaspete tip sandvis și patiserie) și a unui copiatoir , respectiv a
unui  copiator în sediul Direcției de Evidența Persoanei

Având în vedere referatul de aprobare a proiectului de hotărâre nr. SC2020-009605/30.04.2020 a Primarului Municipiului Timișoara și Proiectul de hotărâre privind aprobarea închirierii spațiilor (amplasamente) disponibile în incinta clădirii Primăriei Municipiului Timișoara în vederea amplasarii unor aparate de cafea, automate de snacky (sucuri/ produse proaspete tip sandvis si patiserie) și a unui, respectiv a unui copiator în sediul Direcției de Evidența Persoanei, prin licitație publică deschisă cu strigare, pe o perioadă de 3 ani.
Facem următoarele precizări:
In temeiul OUG 57/2019 – privind codul administrativ, art. 333 alin (1) lit. a “ închirierea    bunurilor  proprietate publică a statului sau a unităților administrativ-teritoriale se aprobă,  după  caz, prin  hotărâre  a  Guvernului, a  Consiliului  Județean,  a  Consiliului  General al Municipiului  București  sau  a  consiliului local”.
Având în vedere prevederile mai sus menționate, Consiliul Local al Municipiului Timișoara, în calitate de administrator, poate valorifica spațiile (amplasamentele) disponibile, prin închiriere, urmând procedura licitației publice deschise cu strigare.
Pentru    determinarea  prețului   chiriei a  fost  elaborat  raportul  de  evaluare  SC2020-007898/30.03.2020, prin  care  a fost determinat prețul chiriei de piață, aceste valori constituind prețul minim de pornire al licitației publice deschise cu strigare. Rapoartele  de  evaluare  a fost elaborate de către SC Fidox SRL, prestatorul de serviciu cu care municipalitatea are încheiat contract, constituind Anexa 1 la prezenta HCLMT.
Spațiile (amplasamentele) sunt următoarele:
S1 = 1 mp, situat în sediul Primăriei Municipiului Timișoara, C. D. Loga nr. 1, parter, ( hol –poarta 2) destinat amplasării unui automat (aparat) de preparare a băuturilor pe baza de cafea;
S2 = 1 mp, situat în sediul Primăriei Municipiului Timișoara, C. D. Loga nr. 1, parter, lângă cam. 8, Serviciul Resurse Umane destinat amplasării unui automat (aparat) de preparare a băuturilor pe baza de cafea;
S3 = 1 mp, situat în sediul   Primăriei Municipiului Timișoara, C. D. Loga nr. 1, etaj I, lângă Sala de Consiliu destinat amplasării unui automat (aparat) de preparare a băuturilor pe baza de cafea;
S4 = 1 mp, situat în sediul  Primăriei Municipiului Timișoara, C. D. Loga nr. 1, etaj II, între cam.221 și cam. 223 destinat amplasării unui automat (aparat) de preparare a băuturilor pe baza de cafea;
S5 = 1 mp, situat în sediul  Primăriei Municipiului Timișoara, C. D. Loga nr. 1, parter ( hol –poarta 2), destinat amplasării unui automat de tip snacky (apa/ sucuri / produse proaspete de tip sandvis și patiserie, dulciuri)
S6 = 4 mp, situat în sediul Primăriei Municipiului Timișoara, C. D. Loga nr. 1, parter, (hol –poarta 2) destinat amplasării unui fotocopiator pentru a deservi prestări de servicii de copy/print/scanare.
S7 = 4 mp, situat la parterul imobilului în sediul Direcției de Evidență a Persoanei, Bd. M. Eminescu nr. 15, în sala de așteptare destinat amplasării unui fotocopiator pentru desfășurarea activității de fotocopiere a documentelor.
    În  vederea  demarării  procedurii  de  licitație, în cadrul Compartimentului Spații cu Altă Destinație I Est, au  fost  elaborate următoarele documente: caiet de sarcini - Anexa nr. 2 la prezenta hotărâre, contractul cadru de închiriere - Anexa nr. 3 la prezenta hotărâre, Fișă de date a procedurii - Anexa nr. 4 la prezenta hotărâre.
    Subliniem faptul că la elaborarea acestor documente s-au respectat prevederile OUG 57/2019- privind codul administrativ și cele expuse mai sus, considerăm că proiectul de hotărâre privind aprobarea închirierii spațiilor (amplasamente) prin licitație publică deschisă cu strigare și a documentelor aferente acesteia: raport de evaluare în vederea stabilirii prețului de pornire la licitație, caiet de sarcini, contract cadru de închiriere și fișa de date, în scopul valorificării acestora, pe o perioadă de 3 ani, îndeplinește condițiile pentru a fi supus dezbaterii și aprobării plenului consiliului local.

